Til Dekanmøtet

Fra Avdeling/enhet

|  |  |
| --- | --- |
| **Sakstype:** | **Orienteringssak/Diskusjonssak** |
| **Møtedato:** | **9. mars 2016** |
| **Notatdato:** | **3. mars 2016** |
| **Arkivsaksnr.:** |  |
| **Saksbehandler:** | **Lene Fosshaug** |

**Utlysning av seks nye Sentre for fremragende utdanning**

**Bakgrunn**

NOKUT lyser ut 6 nye Sentre for framragende utdanning med søkerfrist 13.mai 2016. Størrelsen på midlene som stilles til rådighet er endret for denne runden. I 2013 søkte 5 miljøer fra UiO, 2 kom til den eksterne intervjurunden, men ingen fikk senterstatus. Derfor er det nå viktig at UiO melder inn søknader fra miljøer som er faglig sterke og innovative på utdanning i sine fagområder.

**Erfaringer fra den andre søknadsrunden 2013**

* Søknadsprosessen åpnet for solid faglig kreativitet knyttet til utdanning og forskning, selv om ordningen var relativt svakt finansiert. Vurderingen internt i 2013 var at status og bidrag til utdanningsutvikling ved UiO og i Norge må være hovedargumentet for å søke.
* Alle søknadene ble lagt ut offentlig, med karakterbeskrivelse, på NOKUTs hjemmesider.
* Den internasjonalt sammensatte ekspertkomiteen som intervjuet i finalerunden hadde ikke tilstrekkelig fagekspertise på det medisinske fagområdet, og komiteen var sannsynligvis også for svak innen innovasjon og entreprenørskap.
* NOKUT annonserte i utlysningen at de ville opprette et helsefaglig senter. UiT fikk karakteren 6 på sin søknad, UiO fikk 5, men det ble ikke opprettet et helsefaglig senter.
* Søkermiljøer har rapportert at de reagerte negativt på NOKUTs prosess rundt offentliggjøring av miljøene som fikk tildeling. NOKUT stilte krav om fremmøte for alle søkere, men hadde kun informert vinnerne om resultatene i forkant.

**Informasjon fra NOKUT om prosessen 2016**

Det er 6 nye sentre som kan oppnevnes. De vil kunne få mellom 4–8 millioner kroner per år i en femårsperiode, med mulighet for en forlengelse med ytterligere fem år. Størrelsen på tildelingene per senter og det totale antallet nye sentre, vil avhenge av kvaliteten på søknadene som kommer inn og hvilket ambisjons- og aktivitetsnivå som skisseres. På nettsiden til NOKUT finnes alt av informasjon om de tidligere søkerrundene, samt oppdatert informasjon om årets søkerrunde: <http://www.nokut.no/no/Universitet-og-hoyskoler/Sentre-for-fremragende-utdanning-SFU/Utlysninger/>

**Plan for prosess 2016**

Avdeling for fagstøtte og Fagområdet for universitetspedagogikk (FUP) kan bistå søkermiljøer med erfaringsoverføring fra de to søkerrundene. NOKUT har invitert til søkerseminar på Gardermoen 8. mars.

Vedlegg: